Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: A kötelező egészségbiztosítás ellátásairól szóló 1997. évi LXXXIII. törvény (a továbbiakban: Ebtv.) végrehajtásáról szóló 217/1997. (XII. 1.) Korm. rendelet 41. § (1) bekezdése szerint:
Paragraph Index: 1467

A kötelező egészségbiztosítás ellátásairól szóló 1997. évi LXXXIII. törvény (a továbbiakban: Ebtv.) végrehajtásáról szóló 217/1997. (XII. 1.) Korm. rendelet 41. § (1) bekezdése szerint: „[...] a terhességi-gyermekágyi segélyre jogosultságot a terhesállományba vételt igazoló orvosi igazolással és terhesgondozási könyvvel, a szülést pedig kórházi igazolással kell igazolni. Ha a szülő nőt terhesállományba nem vették, úgy a jogosultságot terhesgondozási könyvvel, ha a szülés nem kórházban történt a gyermek születését anyakönyvi kivonattal kell igazolni.” Beadványa nyomán írásban megkerestem Radványi Pál urat, a Pest megyei TÁKISZ irodavezetőjét, akitől felvilágosítást kértem adatkezelési gyakorlatukról. Az irodavezető tájékoztatása szerint a terhességi-gyermekágyi segélyre jogosultságot a könyv beküldésével kérik igazolni, azt a jogosultsághoz szükséges adatok megtekintése után visszaküldik, arról másolatot nem készítenek. Válaszomban ezt a gyakorlatot kifogásoltam, az alábbiak szerint: Az Ebtv. 40. §-a szerint terhességi-gyermekágyi segély annak jár, aki a szülést megelőzően két éven belül 180 napon át biztosított volt, és a biztosítás tartama alatt, vagy a biztosítás megszűnését követő negyvenkét napon belül szül, vagy a biztosítás megszűnését követő negyvenkét napon túl táppénz, illetőleg baleseti táppénz folyósításának ideje alatt, vagy a folyósítás megszűnését követő huszonnyolc napon belül szül. Az Ebtv. végrehajtásáról szóló 217/1997. (XII. 1.) Korm. rendelet szerint az igény érvényesítése során a terhességi-gyermekágyi segélyre jogosultságot a terhesállományba vételt igazoló orvosi igazolással és terhesgondozási könyvvel, a szülést pedig kórházi igazolással kell igazolni. Ha a szülő nőt terhesállományba nem vették, úgy a jogosultságot terhesgondozási könyvvel, ha a szülés nem kórházban történt, a gyermek születését anyakönyvi kivonattal kell igazolni [végrehajtási rendelet (Vhr.) 41. § (1) bekezdés]. A terhesgondozási könyv bekérését és beküldését nem tartottam jogszerűnek, ugyanis az a terhességi-gyermekágyi segélyre jogosultság megállapításához szükséges adatokon túl más (különleges) adatokat is tartalmaz, amelyek kezeléséhez a kifizetőnek nincs törvényi felhatalmazása. Az Avtv. egyik leglényegesebb elve az adatkezelés célhoz kötöttségének követelménye: csak olyan személyes adatot lehet kezelni, amely az adatkezelés céljának megvalósulásához elengedhetetlen, a cél elérésére alkalmas [5. § (2) bekezdés]. Annak ellenére, hogy az irodavezető tájékoztatása szerint nem másolták le a terhesgondozási könyveket, a könyvek bekérése és megtekintése a célhoz kötöttség követelményén túl az adatbiztonság érvényesülését is sérti, amenynyiben az adatkezelő nem gondoskodik a jogosulatlan hozzáférés megakadályozásáról. Észrevételeimet az irodavezető elfogadta és válaszában közölte, hogy a Pest megyei TÁKISZ körlevelet adott ki az érintett intézmények vezetőinek, amelyben ismertette kifogásaimat, és kérte a kiskönyvek postai úton történő beküldésének (bekérésének) megszüntetését. Kérem, forduljon hivatalomhoz bizalommal a jövőben is adatvédelmi tárgyú megkereséseivel. Budapest, 1999. december 9. Üdvözlettel: Dr. Majtényi László (325/A/1999) * * * [Állásfoglalás: a munkáltató a grafológus szakvéleményét a munkavállaló beleegyezésével ismerheti meg] Dr. Somogyi János Magyar Helsinki Bizottság Budapest Tisztelt Somogyi Úr ! A munkavállalók kézírására vonatkozó grafológusi szakvélemények munkáltató által történő megismerésének jogszerűségével foglalkozó beadványával kapcsolatban a következőkről tájékoztatom: 2000/88/II. szám

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes